உடல் பெரிது உள்ளமும் பெரிது உயிர் சிறிது

உடல் பெரிது உள்ளமும் பெரிது உயிர் சிறிது வித்யாசாகர் முகப்பூச்சு தடவு! வாசனைதிரவியம் வாரியிடு ! வண்ண வண்ண ஆடைகள் நெய்துடுத்து ! வரும் காலன் வராதவரை எப்படிவேண்டுமோ ஆடு;! பொய்சொல்! பொறாமை கொள் ! புகழுக்கு அலைந்து எல்லாம் செய் ! உடம்பென்னும் கோவில் அசுத்தமாக ஆடு;! புகையிலை உண் ! புட்டியில் வாழ் ! போதையில் புத்தியை அறு ! பாதைகாட்டும் உடம்பு பழுதாகும்வரை ஆடு; ! பெண்ணிற்கு ஏங்கு ! பாரபட்சம் பார் ! ஏற்றத் தாழ்வில் எள்ளி நகை ! உடம்பின் ரசாத்தால் மனதை நஞ்சாக்கு;! அரசியல் ஆதாயம் செய் ! அடுத்தவர் சொத்திற்கு ஆசைப்படு ! விட்டது கிடைக்காவிட்டால் ஒரு கண்ணை எடு ! ஆண்டோர் நற்போக்கை மாற்றி அமை! உடம்பை உடம்பிற்கு எதிரியாக்கு;! இடையே ஒரு சின்ன காய்ச்சல் வரும் ! தலைவலிக்க உலகம் மறக்கும் ! வயிறுவலி வாழ்க்கையைக் கொல்லும்! கைகால் கொஞ்சம் உடைந்தாலும் காண்பதெல்லாம் ! முடமாய்த் தெரியும்-! கட்டை சாய்ந்தால் அத்தனையும் சாயும் ! உடம்பென்னும் கோயில் உள்ளவரைதான் எல்லாம் ! உயிர் போவதெனில் சட்டென விட்டுப் போகும்! உடல் தேவையெனில் உயிரையும் பிடித்துநிறுத்தும்! உடலைக் காத்து கொள்; உயிர் வேண்டுமெனில்